**“Bələdiyyələrin Onlayn Xidmət Mərkəzi” və bələdiyyələr arasında**

**Azərbaycan Respublikasının Mərkəzi Bankı tərəfindən yaradılmış**

**“Hökumət Ödəniş Portalı” vasitəsilə bələdiyyə ödənişlərinin toplanması barədə**

**R A Z I L A Ş M A**

**Tarix: 14 avqust 2019-cu il**

Bundan sonra “Tərəflər” adlandırılacaq “Bələdiyyələrin Onlayn Xidmət Mərkəzi” (bundan sonra – Xidmət mərkəzi) və bələdiyyələrin, qanuni nümayəndələri şəxsində “Hökumət Ödəniş Portalı” (HÖP) vasitəsilə bələdiyyə ödənişlərinin toplanması məqsədilə aşağıdakılar barədə razılığa gəldilər:

1. Bələdiyyələr Azərbaycan Respublikasının Mərkəzi Bankının digər iştirakçılarla birlikdə imzaladığı 29 dekabr 2014-cü il tarixli“Hökumət Ödəniş Portalı ilə əməliyyatların aparılmasına dair Kollektiv Saziş”in (bundan sonra – Saziş) tələbləri ilə tam razılaşır və “Hökumət Ödəniş Portalı” ilə informasiya mübadiləsi üzrə nəzərdə tutulan öhdəliklər Xidmət mərkəzi tərəfindən icra olunacaqdır.
2. Bələdiyyələr HÖP infrastrukturu ilə informasiya mübadiləsinin təşkili, bələdiyyələr üzrə yaradılmış mərkəzi informasiya sisteminə servis xidmətinin göstərilməsi və daim işlək vəziyyətdə saxlanılması, sistemin istismarı üzrə kommunikasiya xərclərinin qarşılanması, toplanmış maliyyə vəsaitlərinin bələdiyyələrin hesablarına köçürülməsi kimi əməliyyatların yerinə yetirilməsi məqsədilə hər bir bələdiyyənin xeyrinə toplanmış maliyyə vəsaitinin 3%-i (üç) həcmində Xidmət mərkəzinə xidmət haqqı ödənilməsini qəbul edirlər.
3. Bələdiyyələr bu Razılaşmanın 2-ci bəndinə əsasən razılaşdırılmış xidmət haqqı məbləğinin Xidmət mərkəzi tərəfindən onların xeyrinə toplanmış maliyyə vəsaitindən gündəlik əsasda tutulmaqla qalan maliyyə vəsaitinin onların bank hesabına köçürülməsini qəbul edirlər.
4. HÖP infrastrukturu vasitəsilə bələdiyyə ödənişlərinın toplanması üçün bələdiyyələrin bank rekvizitləri və bank rekvizitlərinə sonrakı dəyişikliklər haqqında məlumat bələdiyyələr tərəfindən Xidmət mərkəzinə təqdim edilir və Xidmət mərkəzi tərəfindən mərkəzləşdirilmiş qaydada Mərkəzi Banka təqdim olunur.
5. Bələdiyyələr Sazişin 2.5.6-cı yarımbəndinə əsasən bağlanmış əməliyyat günlərinə aid olan ödənişlərdə sonradan aşkar edilmiş uyğunsuzluqlar üzrə bankların, “Azərpoçt” MMC-nin və ya ödəniş təşkilatlarının Xidmət mərkəzinə rəsmi müraciəti əsasında 3 (üç) iş günü ərzində müvafiq düzəlişlər etmək öhdəliyini qəbul edir.
6. Hazırkı Razılaşma imzalandığı andan qüvvəyə minir və ləğv olunanadək qüvvədə qalır.
7. Razılaşmanın əsli Xidmət mərkəzində saxlanılır, Xidmət mərkəzi tərəfindən təsdiq edilmiş surətləri isə Tərəflərə təqdim olunur.
8. Razılaşmaya yeni bələdiyyənin qoşulması qoşulma protokolunun (Əlavə 1) imzalanması ilə həyata keçirilir və bu barədə Mərkəzi Banka Xidmət mərkəzi tərəfindən rəsmi məlumat verilir.
9. Bələdiyyələrin Razılaşmadan çıxması halları barəsində Xidmət mərkəzi tərəfindən Mərkəzi Banka rəsmi məlumat verilir.
10. Tərəflər arasında bu Razılaşma ilə bağlı digər münasibətlər Azərbaycan Respublikasının qüvvədə olan qanunvericiliyi ilə tənzimlənir.

**TƏRƏFLƏRİN İMZALARI**

|  |  |
| --- | --- |
| **1.Bələdiyyələrin Onlayın Xidmət**  **Mərkəzi adından:**  **\_\_\_\_\_\_\_\_\_\_\_\_\_**  (imza)  **Direktor:**\_\_\_\_\_\_\_\_\_\_\_  (Adı,soyadı,vəzifəsi) | **2.XXX bələdiyyəsi adından**  **\_\_\_\_\_\_\_\_\_\_\_\_\_**  (imza)  **Sədr:\_\_\_\_\_\_\_\_\_\_\_\_\_\_\_\_\_\_\_\_\_**  (Adı,soyadı,vəzifəsi) |

**Bələdiyyələrin Onlayn Xidmət Mərkəzi**  **və bələdiyyələr arasında Azərbaycan Respublikasının Mərkəzi Bankı tərəfindən yaradılmış “Hökumət Ödəniş Portalı” vasitəsilə bələdiyyə ödənişlərinin toplanması barədə Razılaşmaya**

**Əlavə № 1**

**Bələdiyyələrin Onlayn Xidmət Mərkəzi**  **və bələdiyyələr arasında “Hökumət**

**ÖdənişPortalı” vasitəsilə bələdiyyə ödənişlərinin toplanması barədə Razılaşmaya**

**Qoşulma protokolu**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_tərəfindən hazırkı protokolun imzalanması

(Bələdiyyənin adı)

“\_\_\_” \_\_\_\_\_\_\_\_\_\_\_\_ 2019-cu il tarixli “Bələdiyyələrin Onlayn Xidmət Mərkəzi və bələdiyyələr arasında Azərbaycan Respublikasının Mərkəzi Bankı tərəfindən yaradılmış“Hökumət Ödəniş Portalı” vasitəsilə bələdiyyə ödənişlərinin toplanması barədə Razılaşma”ya uyğun fəaliyyət göstərməyə dair yazılı iltizam sayılır.

**Bələdiyyənin bank rekvizitləri:**

Ad:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hesab:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

VÖEN:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankın adı:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankın kodu:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankın SWIFT BİK-i\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankın müxbir hesabı:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| Bələdiyyənin səlahiyyətli nümayəndəsi: |
| \_\_\_\_\_\_\_\_\_\_\_\_\_  (Imzası)  \_\_\_\_\_\_\_\_\_\_\_\_\_\_\_\_\_­­­­\_\_\_\_\_\_\_\_\_\_\_ |
| ( Adı, soyadı , vəzifəsi) |
| Tarix: \_\_\_\_\_\_\_\_\_\_\_\_\_\_\_\_\_\_ |
| M.Y. |